Diari Oficial de la Generalitat Valenciana


Sumari del DOGV 5388, del 15-11-2006 (2006/13080)

Exposició publica del pla especial de funcionalitat de les dotacions escolars ED-CI/161, Educació Infantil i ED-CP/162 Educació Primària que formen el col·legi públic Lluís Revest i suspensió atorgament de llicències en la zona afectada.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5388

Data del DOGV
:   15-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13563


Organisme emissor
:   Ajuntament de Castelló de la Plana

Tipus de document
:   Anunci

Exposició publica del pla especial de funcionalitat de les dotacions escolars ED-CI/161, Educació Infantil i ED-CP/162 Educació Primària que formen el col·legi públic Lluís Revest i suspensió atorgament de llicències en la zona afectada. [2006/13455]  
L'Ajuntament Ple de Castelló de la Plana, en data 28 de setembre de 2006, va adoptar, entre altres, el següent acord:  
«Vist l'expedient que s'està tramitant per a aprovar el projecte de pla especial de funcionalitat de les dotacions escolars ED-CI/161 i ED-CP/162, del qual es desprén que:  
1) El vigent pla general d'ordenació urbana revisat al març de 2000, preveu una parcel·la dotacional destinada a educació infantil (ED-CI/161) de 1.278 m'i2 una parcel·la d'educació primària (ED-CP/162) de 7.800 m² que formen el col·legi públic .Lluís Revest..  
2) L'accés habitual dels escolars es produeix a través del carrer de la Vilavella que té un tram que forma un fons de sac, qualificat com a viari aparcament (AV-AP), motiu pel qual es produeix la confluència de vehicles que aparquen i escolars. Al mateix temps es fa necessari ampliar el pati de la zona infantil que cada vegada es fa més insuficient.  
3) D'altra banda, en dibuixar en el vigent pla general el límit oest de la parcel·la destinada a ensenyança primària, es va invadir part de la parcel·la S.VI/P.9 de caràcter privat, ja prevista en el pla parcial de Rafalafena i que va ser assumit pel pla general, (Z-8-PRA) i,  
Tenint en compte que:  
I. L'objecte principal del pla especial és la incorporació al recinte escolar Lluís Revest de 524'42 m² aproximadament que disminueixen la dotació AV-AP, a fi de millorar la seguretat d'accés i l'ampliació del pati de la zona infantil que s'ha convertit en insuficient; alhora que s'ajusta el límit oest de la parcel·la destinada a primària, la qual cosa implica restar al recinte educatiu 408'64 m².  
II. La superfície que es resta a la dotació AV-AP, de 524'42 m² aproximadament, no desvirtua la retícula viària ni perjudica les necessitats d'aparcament de vehicles, que es veuen àmpliament contraprestades amb les places que l'Ajuntament està habilitant.  
Els edificis privats confrontants disposen d'accés pel carrer de la Vilavella, per la qual cosa no resulten perjudicats ni s'altera la condició de solar. La modificació afecta determinacions de l'ordenació detallada i l'ordenança aplicable és la Z-ED.  
III. L'article 38.d) de la del 16/2005 Urbanística Valenciana i article 177 del Reglament d'ordenació i gestió territorial i urbanística, estableixen que els plans especials poden completar i inclús modificar el planejament general per a complir les comeses establides per la pròpia Llei, entre els quals figura la .protecció, integració i funcionalitat de dotacions., a què obeiria aquest pla especial.  
IV. De l'article 96 i 101 de la Llei urbanística valenciana, es desprén que els plans especials es tramitaran pel mateix procediment que els plans generals i que l'acte pel qual se sotmet a informació pública un pla especial correspon al Ple i determina la suspensió de llicències.  
V. L'article 127.1.c) de la Llei reguladora de les bases del règim local, atribueix a la Junta de Govern Local l'aprovació dels projectes d'instruments d'ordenació urbanística la aprovació provisional o definitiva de la qual correspon al Ple, per la qual cosa la Junta de Govern Local va aprovar el projecte de pla especial en data 15 de setembre de 2006.  
VI. De l'article 123.1.i) de la Llei reguladora de les bases de règim local, es desprén que correspon al Ple l'aprovació inicial del pla general o especial que seguix el mateix tràmit..  
Per tot això, vistos els informes de l'arquitecte municipal i de l'assessora jurídica de planejament i gestió de l'Agència de Desenvolupament Urbanístic, els preceptes mencionats i atés que el projecte va ser aprovat per la Junta de Govern Local, a proposta d'aquesta i amb un informe previ de la Comissió d'Urbanisme, s'acorda:  
1) Exposar al públic durant el termini d'un mes a efectes d'al·legacions, el projecte de pla especial de funcionalitat de les dotacions escolars ED-CI/161, educació infantil i ED-CP/162 educació primària que formen el Col·legi Públic Lluís Revest.  
2) Suspendre l'atorgament de llicències d'activitat, parcel·lació, edificació i demolició en la zona afectada».  
La qual cosa es fa pública per a general coneixement, i s'adverteix alhora que durant el termini d'un mes, els qui estiguen interessats podran consultar l'expedient (de 9 a 14 hores, de dilluns a divendres, en les dependències de l'Agència de Desenvolupament Urbanístic situades en l'av. Germans. Bou núm. 16) i presentar-hi les al·legacions que creguen convenients; i a més, se significa que la suspensió a què es refereix el número 2 anterior produirà efectes a partir de la publicació d'aquest anunci en el Diari Oficial de la Generalitat.  
Castelló de la Plana, 11 d'octubre de 2006.. L'alcalde: Alberto Fabra Part.